ดีคัฟป่ม พอดีแฟนผมประจำเดือนไม่มา2เดือนแลว และรุ้สึกท้องบวมขึ้นมา แต่ตอนมีเพศสัมพันธ์ก็ป้องกันนะคัฟ อยากจะสอบถามว่าเปนอะไร
สวัสดีค่ะ การมีเพศสัมพันธ์ แม้จะใช้ถุงยางอนามัยป้องกัน ก็จะมีโอกาสตั้งครรภ์ได้ประมาณ 2%-18% ดังนั้น หากประจำเดือนไม่มานานเกิน 2 เดือน ก็ควรตรวจหาการตั้งครรภ์ดูเป็นอันดับแรก หากตรวจพบการตั้งครรภ์ การที่ท้องบวมขึ้นมา ก็จะเกิดจากการตั้งครรภ์ได้แต่หากตรวจไม่พบการตั้งครรภ์ การที่ประจำเดือนไม่มา ก็จะเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น ส่วนอาการท้องบวม ก็อาจเกิดจากการมีน้ำหนักขึ้น ทำให้ไขมันไปสะสมที่หน้าท้องมากขึ้น หรืออาจเกิดจากการมีท้องอืดจากสาเหตุต่างๆ เช่น มีท้องผูก ทานอาหารที่ย่อยยาก ทานอาหารที่ทำให้เกิดแก๊สในทางเดินอาหารมาก เป็นต้น หรืออาจเกิดจากการมีซีสต์หรือเนื้องอกในช่องท้องก็ได้ ดังนั้น หากตรวจไม่พบการตั้งครรภ์ แต่ประจำเดือนยังไม่มานานเกิน 3 เดือน หรือท้องดูบวมใหญ่ขึ้นมาก หรือคลำได้ก้อนในท้อง ก็ควรไปพบแพทย์เพื่อตรวจหาสาเหตุค่ะ